
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 474 

24 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρόγραμμα επιχορήγησης 150 νέων ελευθέρων επαγ- 
γελματιών - γυναικών εκπαιδευθεισών στο πρό¬ 
γραμμα ΝΟνν και β) πρόγραμμα επιχορήγησης 50 
νέων θέσεων εργασίας που θα καλυφθούν από γυ¬ 
ναικείες επιχ/σεις και Συν/σμούς που δημιουργού- 

νται στα πλαίσια του προγράμματος ΝΟΥΥ. 1 

Μετονομασία του Εργαστηρίου Τηλεπικοινωνιακών Συ¬ 
στημάτων και Διάδοσης Ηλεκτρομαγνητικού Κύμα¬ 
τος του Τμήματος Ηλεκτρολόγων Μηχανικών και 
Μηχανικών Υπολογιστών του Αριστοτελείου Πανε¬ 
πιστημίου θεσ/νίκης και κατανομή Εργαστηρίων σε 

Τομείς. 2 

Σύσταση Τομέων στο Παιδαγωγικό Τμήμα Δημοτικής 
Εκπαίδευσης του Πανεπιστημίου Κρήτης και Καθο¬ 
ρισμός του γνωστικού τους αντικειμένου. 3 

Χαρακτηρισμός ως ιστορικού διατηρητέου μνημείου 
του κτιριακού συγκροτήματος του αρχοντικού Πα- 
νταζή, ιδιοκτησίας Ριζαρείου Σχολής στο Μονοδέν- 

δρι Ζαγορίου. 4 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Χρυσ. Τζαμαλούκα και 
Χρυσ. Τριαντοπούλου στην οδό Γορτυνίας 9, στον 

Πύργο Ηλείας. 5 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Καντούνη, στην οδό Κρε- 
στενίτη 24, στον Πύργο Ηλείας. 6 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 31574 (1) 

Πρόγραμμα επιχορήγησης 150 νέων ελευθέρων επαγγελ- 
ματιών - γυναικών εκπαιδευθεισών στο πρόγραμμα 
ΝΟΥΥ και β) πρόγραμμα επιχορήγησης 50 νέων θέσεων 
εργασίας που θα καλυφθούν από γυναικείες επιχ/σεις 
και Συν/σμούς που δημιουργούνται στα πλαίσια του 
προγράμματος ΝΟνν. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82, όπως 
συμπληρώθηκε με το άρθρο 8 παρ. 1 του Ν. 1545/85 


«Εθνικό σύστημα προστασίας από την ανεργία και άλλες 
διατάξεις», και τροποποιήθηκε με το άρθρο 6 και 7 του Ν. 
1836/89 «Προώθηση της απασχόλησης και της επαγγελ¬ 
ματικής κατάρτισης και άλλες διατάξεις». 

2. Την Κοινοτική Πρωτοβουλία ΝΟνν (Ανακοίνωση Επι¬ 
τροπής των Ευρωπαϊκών Κοινοτήτων - 3ΕΟ (90) 1570 τε¬ 
λικό/Βρυξέλλες 8.8.90), στόχος του οποίου είναι να βοη- 
θηθούν οι γυναίκες που εκπαιδεύτηκαν στα πλαίσα του 
προγράμματος αυτού να συστήσουν δίκιά τους επιχείρηση 
ή συνεταιρισμό και να ενισχυθεί η απασχόληση των ανέρ¬ 
γων. 

3. Την υπ’ αριθμ. 113406/18.12.91 απόφαση του 
Υπουργού Εργασίας (ΦΕΚ 1055/τ.Β/27.12.91) «όροι και 
προϋποθέσεις έγκρισης από τον ΟΑΕΔ για χρηματοδό¬ 
τηση καινοτομικών ενεργειών επαγ/κής κατάρτισης». 

4. Το υπ’ αριθμ. 108822/6.4.94 έγγραφο του Υπ. Εργα¬ 
σίας Δ/νση Ευρωπ. Κοινωνικού Ταμείου. 

5. Το Π.Δ. 475/8.12.93 «Σύσταση Γ ενικής Γ ραμματείας 
απασχόλησης διαχείρισης κοινοτικών πόρων στο Υπουρ¬ 
γείο Εργασίας». 

6. Τη γνώμη του Δ.Σ. του ΟΑΕΔ (αριθμ. συνεδρ. 19/ 
24.5.1994) που μας υποβλήθηκε με το υπ’ αριθμ. 
107219/30.5.94 έγγραφό του. 

7. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α, στο Ν. 

1558/85 «Κυβέρνηση και Κυβερνητικά Όργανα», αποφα¬ 
σίζουμε: 

Καταρτίζουμε δύο προγράμματα ως εξής: 

Α. Πρόγραμμα επιχορήγησης νέων ελευθέρων επαγ- 
γελματιών - γυναικών εκπαιδευθεισών στα πλαίσια του 
Λειτουργικού Προγράμματος ΝΟνν. 

1. Η επιχορήγηση αφορά εκατόν πενήντα (150) νέες 
ελεύθερες επαγγέλματος ηλικίας 18 έως 50 ετών. 

2. Το ποσό της επιχορήγησης για κάθε ελεύθερη επαγ- 
γελματία που υπάγεται στο πρόγραμμα, καθορίζεται σε 
οκτακόσιες χιλιάδες δρχ. (800.000) εκ των οποίων το 
ήμισυ θα καταβάλλεται στις ενδιαφερόμενος νέες επαγ- 
γελματίες ως προκαταβολή αμέσως μετά την έκδοση της 
εγκριτικής απόφασης του αρμοδίου οργάνου και το υπό¬ 
λοιπον ήμισυ μετά την πάροδο δίμησης κανονικής λει¬ 
τουργίας της επιχείρησης σύμφωνα με τα οριζόμενα στην 
παράγραφο 9β. 

3. Δεν είναι δυνατόν να υπαχθούν στο πρόγραμμα αυτό: 

α) Οι γιατροί, οδοντίατροι, κτηνίατροι, φαρμακοποιοί, 

φυσιοθεραπεύτριες, βιολόγοι, ψυχολόγοι, μαίες, δικηγό- 

ροι, δικολάβοι, συμβολαιογράφοι, άμισθοι υποθηκοφύλα¬ 
κες, δικαστικές επιμελήτριες, αρχιτέκτοντες, μηχανικοί, 
υπομηχανικοί, τοπογράφοι και χημικοί, εφάσον δημιουρ¬ 
γούν επιχείρηση παροχής υπηρεσιών συναφή με την ειδι¬ 
κότητά τους. 

β) Ο πρωτογενής τομέας παραγωγής όπως η εκμετάλ¬ 
λευση γης, η εκτροφή ζώων, μελισσοκομία και η ανοικτή 
παράκτια αλιεία εκτός από αυτές που αναφέρονται σε 
δραστηριότητες οστρακοτροφίας, ιχθυοκαλλιέργειας, ση¬ 
ροτροφίας, τυροκομίας, εκτροφής σαλιγκαριών, θερμο¬ 
κηπίων και καλλιέργειας αρωματικών φυτών. 

γ) Οι εργολάβοι δομικών εργασιών, οι ηλεκτρολόγοι 
εγκαταστάτες, υδραυλικοί εγκαταστάτες, τοποθετήτριες 
μαρμάρων και πλακιδίων και οι χωματουργικές εργασίες, 
οι πλανόδιες επιχειρήσεις (πλασιέ κ.τ.λ.). Οι επιχειρήσεις 
που έχουν οποιαδήποτε σχέση με την πολιτική (π.χ. ραδιο¬ 
σταθμοί, εφημερίδες κ.λπ.) ή με τυχερά, ψυχαγωγικά, 
ηλεκτρονικά παιχνίδια, λαχεία, ΠΡΟ-ΠΟ, ΛΟΤΤΟ, τα κέ¬ 
ντρα διασκέδασης, οι δισκοθήκες (άΐεοο), οι λέσχες και τα 
κάθε είδους μπαρ, οι Ανώνυμες Εταιρείες (Α.Ε.), τα φρο¬ 
ντιστήρια γενικά τα ιδιωτικά εκπαιδευτικά ιδρύματα, τα ερ¬ 
γαστήρια ή κέντρα ελευθέρων σπουδών, και οι σχολές χο¬ 
ρού, μουσικής, γυμναστικής και οδηγών. 

δ) Οι επιχειρήσεις που λειτουρούν εντός της μονίμου 
κατοικίας της επαγγελματία. 

ε) Οι επιχειρήσεις εκείνες που λειτουργούν πρόσφατα 
αλλά λειτουργούσε στον ίδιο χώρο από άλλον επαγγελμα¬ 
τικά επιχειρήση με το ίδιο αντικείμενο εργασιών μέσα στο 
τελευταίο εξάμηνο πριν από την έναρξη επιτηδεύματος 
της νέας επαγγελματία. 

στ) Οι επιχειρήσεις εκείνες που λειτουργούν πρόσφατα, 
αλλά μέσα στην τελευταία διετία πριν από την έναρξη επι¬ 
τηδεύματος της νέας επαγγελματία λειτουργούσαν από 
συγγενείς α' βαθμού ή από τον σύζυγο, έστω και αν μετα¬ 
φέρθηκαν. 

4. α) Σε περίπτωση υποβολής αίτησης νέων Συνεταιρι¬ 
σμών που δημιουργούνται από γυναίκες που έχουν καταρ- 
τισθεί μέσω του προγράμματος ΝΟνν, είναι δυνατόν η επι¬ 
χορήγηση σε έξ (6) συνεταιρίστριες εξ αυτών, κατά την 
κρίση του οργάνου που θα αποφασίζει την υπαγωγή ή όχι 
στο πρόγραμμα, ανάλογα με το είδος της επιχείρησης και 
τις ανάγκες της αγοράς εργασίας κάθε περιοχής. 

β) Σε περίπτωση υποβολής αίτησης νέας Ομόρρυθμης 
Εταιρείας (ΟΕ) είναι δυνατή η επιχορήγηση κατ’ ανώτατο 
όριο σε τρεις (3) από τις συνεταίρους κατά την κρίση του 
οργάνου, που θα αποφασίζει την υπαγωγή ή όχι στο πρό¬ 
γραμμα επιχορήγησης, ανάλογα με το είδος της επιχειρή- 
σης και τις ανάγκες της αγοράς εργασίας κάθε περιοχής. 

γ) Σε περίπτωση υποβολής αίτησης νέας Ετερόρρυθμης 
Εταιρείας (Ε.Ε.) είναι δυνατή η επιχορήγηση κατ’ ανώτατο 
όριο σε τρεις (3) από τις ομόρρυθμες εταίρους. Δεν επιχο¬ 
ρηγούνται οι ετερόρρυθμοι εταίροι. 

δ) Σε περίπτωση υποβολής αίτησης νέας Εταιρείας Πε- 
ριωρισμένης Ευθύνης (Ε.Π.Ε.) είναι δυνατή η επιχορή¬ 
γηση κατ’ ανώτατο όριο σε τρεις (3) από τις διαχειρίστριές 
της εφόσον απασχολούνται πλήρως και αποκλειστικώς 
στην εταιρεία και έχουν διαθέσει βάσει καταστατικού, 
στην επιχείρηση κεφάλαιο ίσο τουλάχιστον με το ποσό της 
επιχορήγησής τους. 

5. Απαραίτητες προϋποθέσεις για την υπαγωγή στο 
πρόγραμμα αυτό είναι: 

α) Οι ενδιαφερόμενες να έχουν παρακολουθήσει το 


πρόγραμμα ΝΟ\ΛΛ 

β) Να πρόκειται για νέα επαγγελματία, ήτοι να μην είχε 
επιχείρηση μέσα στην τελευταία διετία πριν από την ημε¬ 
ρομηνία έναρξης της επιχείρησής της καθώς και να μην 
έχει επιχορηγηθεί: από το πρόγραμμα των νέων ελευθέ¬ 
ρων επαγγελματιών ή από το πρόγραμμα Ι_ΕΥ. 

γ) Να έχουν οι ενδιαφερόμενες την Ελληνική υπηκοό¬ 
τητα ή την υπηκοότητα κράτους - μέλους της ΕΟΚ ή να εί¬ 
ναι Ελληνίδες ομογενείς που να απασχολούνται νόμιμα 
στην χώρα και η επιχείρηση (η Συν/σμός) να εδρεύει και να 
λειτουργεί στην Ελλάδα. 

δ) Η επιχείρηση να είναι νέα που λειτουργεί για πρώτη 
φορά. 

ε) Η επιχείρηση να είναι ανεξάρτητη ως προς τον χώρο 
λειτουργίας της. 

στ) Να απασχολούνται με πλήρη και αποκλειστική απα¬ 
σχόληση στην επιχ/σή τους. 

ζ) Να είναι το οικογενειακό εισόδημα των εγγάμων ή το 
ατομικό των αγάμων μικρότερο των έξι εκατομμυρίων 
(6.000.000) δρχ. ή τριών εκατομμυρίων (3.000.000) δρχ. 
αντίστοιχα. 

η) Να διαθέτουν κεφάλαιο τουλάχιστον ίσο με το ήμισυ 
του ποσού της επιχορήγησης υπό μορφήν εξοπλισμού, 
εμπορευμάτων, υλικών κλπ. εκτός της περίπτωσης 4 δ της 
παρούσας. 

θ) Το ποσό της επιχορήγησης να διατεθεί για τις ανά¬ 
γκες της επιχείρησης. 

ι) Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 1.1.93 μέχρι και την 31.10.94. 

ια) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και την 31.10.94. 

6. Ειδικά για τις επιχειρήσεις που θα έχουν έναρξη δρα¬ 
στηριότητας στο διάστημα από 1.11.94 μέχρι 31.12.94 
και έχουν υποβάλει αίτηση με δικαιολογητικά μέσα στο 
διάστημα αυτό, παρέχεται η ευχέρεια για την υπαγωγή 
τους στο πρόγραμμα μόνον στην περίπτωση που υπάρ¬ 
ξουν κενές θέσεις του προγράμματος και με τις εξής 
προϋποθέσεις. 

α) θα εισπράξουν μόνο το ποσό της προκαταβολής. 

β) θα λειτουργήσουν κανονικά μέχρι το τέλος του έτους 
1994 και 

γ) θα βρίσκονται σε λειτουργία κατά την ημερομηνία 
πληρωμής τους από την αρμόδια Υπηρεσία. 

7. Γ ια να υπαχθεί στα προγράμμα αυτά μία ελεύθερη 
επαγγελματίας πρέπει να υποβάλλει στην πλησιέστερη 
στην επιχείρησή της Υπηρεσία του ΟΑΕΔ τα εξής δικαιο- 
λογητικά. 

α) έντυπη αίτηση και ερωτηματολόγιο της Δ/νσης Απα¬ 
σχόλησης. 

β) βεβαίωση της αρμόδιας Οικονομικής Εφορίας για 
ένερξη επιτηδεύματος. 

γ) Εκκαθαριστικό σημείωμα ή βεβαίωση της αρμόδια Οι¬ 
κονομικής Εφορίας, όσον αφορά το εισόδημα του προη¬ 
γούμενου οικονομικού έτους, ή τέλος σε περίπτωση που 
δεν προσκομίζει τα ανωτέρω υπεύθυνη δήλωση ότι δεν εί- 
χει υποχρέωση υποβολής φορολογικής δήλωσης, θεωρη¬ 
μένη από την αρμόδια οικονομική εφορία. 

δ) Αποδεικτικό Φορολογικής Ενημερότητας. 

ε) Υπεύθυνη Δήλωση του άρθρου 8 του Ν. 1599/86, ότι 
η ενδιαφερόμενη αποδέχεται όλους τους όρους του προ- 
γράμαμτος και ότι δεν έχει επιχορηγηθεί από τα προγράμ¬ 
ματα Ν. Ελευθ. Επαγ/τιών ή το πρόγραμμα Ι_ΕΥ. 

στ) Εφόσον απαιτούντια ειδικές γνώσεις για την ειδικό¬ 
τητα της επαγγελματία, θα πρέπει να διαπιστώνεται εάν η 
αιτούσα έχει τα ανάλογα τυπικά ή ουσιαστικά προσόντα 
(π.χ. πτυχίο, βεβαίωση προϋπηρεσίας ή άλλο αποδεικτικά 
στοιχείο). 

ζ) Τιμολόγια ή Δελτία Παροχής Υπηρεσιών ή άλλα επί¬ 
σημα παραστατικά του εξοπλισμού της επιχείρησης. 

η) Βεβαίωση του αρμόδιου φορέα που ανέλαβε την εκ¬ 
παίδευση στην οποία θα βεβαιώνεται ότι παρακολούθη¬ 
σαν το Λειτουργικό Πρόγραμμα ΝΟ\Λ/, 

8) Για την ύπαρξη των προϋποθέσεων και την υπαγωγή 
στο πρόγραμμα αποφασίζουν οι κατά τόπους Δ/ντές ΥΝ ή 
Προϊστάμενοι των Τ. Υ. ή Γρ. Εργ. του ΟΑΕΔ εντός 10 ημε¬ 
ρών από την ημερομηνία κατάθεσης της αίτησης, αφού 
πρώτα: 

α) Εξετάσουν τα προσκομισθένα δικαιολογητικά. 
β) Σενεκτιμήσουν την Έκθεση Ελέγχου που θα πρέπει 
να συντάσσει ο αρμόδιος υπάλληλος μετά από επιτόπια 
επίσκεψη στην έδρα της επιχείρησης και τέλος αφού 
γ) Επικοινωνήσουν με τη Δ/νση Απασχόλησης για την 
ύπαρξη κενών θέσεων και τη λήψη Αύξοντος Αριθμού 
Έγκρισης (εφόσον συντρέχουν οι προϋποθέσεις υπαγω¬ 
γής)· 

Σε περίπτωση έκδοσης απορριπτικής απόφασης και 
άσκησης ένστασης αποφαίνεται ο Περ/κός Δ/ντής και τέ¬ 
λος σε περίπτωση ένταστασης κατά της απόφασης του 
Περ/κού Δ/ντή, επιλαμβάνεται το Δ.Σ. Οι ενστάσεις και 
στις 2 περιπτώσεις ασκούνται μέσα σε δέκα (10) ημερο¬ 
λογιακές ημέρες από την κοινοποίηση κάθε απόφασης. 

Γ ια την καταβολή της προκαταβολής η ενδιαφερομένη, 
εντός 30 ημερών από την έκδοση της εγκριτικής Απόφα¬ 
σης θα πρέπει να υποβάλλει αίτηση και να έχει εισπράξει 
το ποσό των 400.000 δρχ. 

- Σε περίπτωση μη υποβολής της αίτησης εντός της ανω¬ 
τέρω προθεσμίας εκδίδεται από την αρμόδια υπηρεσία 
απόφαση Ανάκλησης της Εγκριτικής Απόφασης. 

9. Η διάρκεια της επιχορήγησης για κάθε ελεύθερη 
επαγγελματία που υπάγεται στα προγράμματα αυτά, κα¬ 
θορίζεται σε 2μηνο χρονικό διάστημα από την ημερομηνία 
κατάθεσης της αίτησης της ενδιαφερομένης για το οποίο 
και θα πρέπει να τηρεί τους εξής όρους του προγράμμα¬ 
τος: 

α) Το ποσό της επιχορήγησης καταβάλλεται μόνο στην 
περίπτωση που η επιχείρηση βρίσκεται σε λειτουργία. 

β) Μετά δίμηνο από την ημερομηνία κατάθεσης της αί¬ 
τησης υπαγωγής στο πρόγραμμα και μέσα σε προθεσμία 
30 ημερών θα πρέπει να καταθέσει θεωρημένα φωτ/φα 
του βιβλίου Εσόδων - Εξόδων από τα οποία να φαίνεται η 
κανονική λειτουργία της επιχείρησης για το δίμηνο αυτό. 
Επίσης εντός της ανωτέρω προθεσμίας θα υποβάλλει και 
αίτηση για την έγκριση της καταβολής της εξοφλητικής 
δόσης των 400.000 δρχ. 

γ) Για οποιαδήποτε αλλαγή στη μορφή, λειτουργία, 
επωνυμία, είδος, δ/νση κ.λπ. της επιχείρησης, η ελεύ¬ 
θερη επαγγελματίας ή ο εκπρόσωπος της επιχείρησης 
υποχρεούται να ενημερώσει εγκαίρως και εγγράφως την 
αρμόδια Υπηρεσία του ΟΑΕΔ. 

δ) Η απασχόληση της νέας ελεύθερης επαγγελματία 
στην επιχείρησή της να είναι πλήρης και αποκλειστική. 

ε) Η επιχείρηση να λειτουργήσει για (6) μήνες μετά την 
έκδοση της εγκριτικής απόφασης. 

10. Σε περίπτωση παράβασης των όρων της απόφασης 


αυτής εφαρμόζονται οι διατάξεις των παρ. 7, 8 και 9 του 
άρθρου 29 του Ν. 1262/82, όπως συμπληρώθηκε από το 
άρθρο 6 και 7 του Ν. 1836/89. 

Ειδικότερα, ο κατά τόπον αρμόδιος Δ/ντής Υ.Ν. ή Προϊ¬ 
στάμενος Τ. Υ. ή Γρ. Εργασίας του Οργανισμού αφού λάβει 
υπόψη του τις απόψεις της επαγγελματία, αποφασίζει τη 
Διακοπή ή μη της επιχορήγησης και την αναζήτηση του 
αναλογούντος ποσού επιχορήγησης που έχει λάβει από 
τον ΟΑΕΔ και που αντιστοιχεί στο υπόλοιπο χρονικό διά¬ 
στημα του συνολικού χρόνου απασχόλησης. 

Εφόσον η επαγγελματίας δεν επιστρέφει εμπρόθεσμα 
το αναλογούν ποσό που της αναζητείται, συντάσσεται από 
το Δ.Σ. του Οργανισμού Πράξη Βεβαίωσης και αποστέλλε- 
ται στο αρμόδιο Δημόσιο Ταμείο για βεβαίωση και εί¬ 
σπραξή του. 

11. Η απόφαση υπαγωγής της επαγγελματία στο πρό¬ 
γραμμα επιχορήγησης θα ανακαλείται μετά από απόφαση 
του Δ/ντή της ΥΝ ή Προϊσταμένου της Τ.Υ. ή Γραφ. Ερ- 
γασ. του Οργανισμού, εφόσον διαπιστωθεί πριν την κατα¬ 
βολή της προκαταβολής ότι δεν τηρήθηκαν οι όροι του 
προγράμματος. 

12. Οποιαδήποτε διαφορά προκύψει μεταξύ των ενδια¬ 
φερομένων και του ΟΑΕΔ θα επιλύεται με απόφαση του 
Περ/κού Δ/ντή μετά από εισήγηση του Δ/ντή ΥΝ ή Προϊ¬ 
σταμένου Τ.Υ. ή Γ ραφ. Εργασίας. 

Σε περίπτωση εμπρόθεσμης άσκησης ένστασης μέσα 
σε δέκα (10) ημερολογιακές ημέρες από την κοινοποίηση 
στην ενδιαφερομένη της απόφασης του Περ/κού Δ/ντή η 
διαφορά θα επιλύεται από το Δ.Σ. του ΟΑΕΔ, μετά από ει¬ 
σήγηση της Δ/νσης Απασχόλησης. 

Β. Πρόγραμμα επιχορήγησης για νέες θέσεις εργασίας 
που θα καλυφθούν από γυναικείες επιχειρήσεις ή Συνε¬ 
ταιρισμούς που δημιουργούνται μέχρι 31.10.94 στα 
πλαίσα του Λειτουργικού Προγράμματος ΝΟνν. 

1. Η επιχορήγηση αφορά τη δημιουργία πενήντα (50) 
νέων θέσεων εργασίας για άνεργους - ες ηλικίας 18-60 
ετών. 

2. Στο πρόγραμμα αυτό περιλαμβάνονται μόνο γυναι¬ 
κείες επιχειρήσεις ή συνεταιρισμοί που ιδρύονται στα 
πλαίσια του λειτουργικού προγράμματος ΝΟ\ΛΛ 

3. Το ποσό της επιχορήγησης για κάθε άνεργο-η άνδρα 
ή γυναίκα που θα προσληφθεί από τις ανωτέρω καθορίζε¬ 
ται στις 3.000 δρχ. για κάθε ημέρα εργασίας. 

4. Η διάρκεια επιχορήγησης για κάθε άτομο που υπάγε¬ 
ται στο πρόγραμμα αυτό ορίζεται σε δύο (2) το λιγότερο 
μήνες από την ημέρα πρόσληψής του, η οποία πρέπει να 
γίνεται μετά την ημερομηνία της εγκριτικής απόφασης της 
αρμόδιας Υπηρεσίας (Υ.Ν., Τ.Υ. ή Γ.Ε.). 

Είναι δυνατή η υπαγωγή ατόμου στο πρόγραμμα ακόμη 
και εάν η πρόσληψη του έγινε (20) ημέρες πριν από την 
ημερομηνία υποβολής της σχετικής αίτησης. 

Στην περίπτωση αυτή η επιχορήγηση θα αρχίσει από την 
ημερομηνία έκδοσης της εγκριτικής απόφασης. Ως τε¬ 
λευταία ημέρα απασχόλησης και καταβολής επιχορήγη¬ 
σης ορίζεται η 31.12.1994. 

5. Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι (25) ημέρες για μι¬ 
σθωτούς και (26) για ημερομισθίους. 

6. Απαραίτητη προϋπόθεση για την υπαγωγή στο πρό¬ 
γραμμα αυτό είναι τα άτομα που θα προσληφθούν να 
έχουν γραφεί προηγουμένως στα μητρώα ανέργων των 
Γ ραφείων Απασχόλησης του ΟΑΕΔ. 

7. Δεν επιχορηγούνται οι ανωτέρω για εργαζόμενους οι 
οποίοι είναι σύζυγοι τους ή συνδέονται με α'- βαθμό συγγέ¬ 
νειας ή είναι ομόρρυθμοι εταίροι Ο.Ε. ή Ε.Ε. ή διαχειριστές 
ή εταίροι ΕΠΕ. 

8. Για να υπαχθεί στο πρόγραμμα αυτό μια επιχείρηση 
θα πρέπει να υποβάλλει στην πλησιέστερη του τόπου 
απασχόλησης υπηρεσία του ΟΑΕΔ. 

α) αίτηση που θα περιέχει την επωνυμία της επιχείρη¬ 
σης το αντικείμενο οικονομικής δραστηριότητας και τον 
αριθμό των ατόμων που θα προσλάβει 

β) υπεύθυνη δήλωση Ν.Δ. 1599/86 ότι δέχεται τους 
όρους του προγράμματος 

γ) βεβαίωση του αρμόδιου φορέα ότι η επιχείρηση ιδρύ¬ 
θηκε από γυναίκα-ες που παρακολούθησε-σαν το εκπαι¬ 
δευτικό πρόγραμμα ΝΟΥΥ 

δ) έναρξη επιτηδεύματος από 1.1.93 μέχρι 31.10.94 και 
αντίγραφο καταστατικού όταν πρόκειται για εταιρείες. 

9. Για την ύπαρξη των προϋποθέσεων και την υπαγωγή 
στο πρόγραμμα αποφασίζουν οι κατά τόπους Δ/ντές ή 
Προϊστάμενοι των Υ.Ν., Τ.Υ. και Γ.Ε. του ΟΑΕΔ, εντός 
(10) ημερών από την ημερομηνία κατάθεσης της αίτησης 
αφού προηγηθεί συννενόηση με τη Δ/νση Απασχόλησης 
της Διοίκησης του ΟΑΕΔ για την ύπαρξη κενών θέσεων. 

10. Για την καταβολή της επιχορήγησης η επιχείρηση θα 
υποβάλλει στην αρμόδια Υπηρεσία του ΟΑΕΔ τα εξής δι- 
καιολογητικά: 

α) Αναλυτική κατάσταση επιχορηγουμένων μισθωτών. 

β) Φωτοτυπημένα αντίγραφα των αναγγελιών πρόσλη¬ 
ψης των μισθωτών καθώς και των δελτίων ανεργίας τους. 

γ) Κατάσταση ασφάλισης προσωπικού. 

δ) Βιβλίο αγοράς ενσήμων ή βεβαίωση των οικείων φο¬ 
ρέων κύριας ασφάλισης, ότι καταβλήθηκαν οι ασφαλιστι¬ 
κές εισφορές για το χρονικό διάστημα για το οποίο ζητεί¬ 
ται η επιχορήγηση, η βεβαίωση αυτή μπορεί να αναγράφε¬ 
ται και επί της ίδιας ανωτέρω (α) κατάστασης. 

ε) Αποδεικτικό φορολογικής ενημερότητας και βεβαί¬ 
ωση ασφαλιστικής ενηρότητας εφόσον καταβληθεί επιχο¬ 
ρήγηση που υπερβαίνει τις 200.000 δραχμές. 

στ) Τιμολόγιο ή απόδειξη ή Γραμμάτιο είσπραξης. 

11. Η πρώτη επιχορήγηση θα καταβάλλεται στην επιχεί¬ 
ρηση μετά από δύο (2) μήνες από την πρόσληψη του μι¬ 
σθωτού. 

12. Αξιώσεις επιχειρήσεων για είσπραξη επιχορήγησης 
ασκούνται μέσα σε (30) ημερολογικάες ημέρες το αργό¬ 
τερο, από το μήνα πραγματικής απασχόλησης των ατόμων 
που προσλήφθηκαν με το πρόγραμμα. 

13. Η επιχείρηση έχει τη δυνατότητα σε περίπτωση 
αποχώρησης ή απόλυσης ή στράτευσης ή θανάτου του 
επιχορηγουμένου ατόμου να το αντικαθιστά μέσα σε (10) 
ημερολογιακές ημέρες με άλλο άτομο και να επιχορηγη¬ 
θεί για το υπόλοιπο χρονικό διάστημα. 

14. Η μη αντικατάσταση του αποχωρήσαντος κατά τα 
ανωτέρω μισθωτού, δεν έχει καμμία επίπτωση στο πρό¬ 
γραμμα επιχορήγησης, το οποίο διακόπτεται για το συγκε¬ 
κριμένο άτομο. 

15. Η προθεσμία πλήρωσης των θέσεων που εγκρίνεται 
από τις αρμόδιες Υπηρεσίες του ΟΑΕΔ είναι (10) ημερο¬ 
λογιακές ημέρες από την ημερομηνία έκδοσης της σχετι¬ 
κής εγκριτικής απόφασης. 

Ως τελευταία ημερομηνία έκδοσης εγκριτικής απόφα¬ 
σης και πρόσληψης μισθωτού (για υπαγωγή στο πρό¬ 


γραμμα και όχι για αντικατάσταση) ορίζεται η 
31.10.1994. 

16. Κάθε διαφορά που τυχόν προκόψει κατά την εφαρ¬ 
μογή της απόφασης αυτής μεταξύ επιχείρησης και ΟΑΕΔ 
(έκδοση απορριπτικής απόφασης, εκπρόθεσμη αντικατά¬ 
σταση μισθωτού, εκπρόθεσμη υποβολή δικ/κών) θα επι¬ 
λύεται με απόφαση των Διευθυντών των αρμοδίων Υπηρε¬ 
σιών του Οργανισμού (Υ.Ν., Τ.Υ., Γ.Ε.). 

Σε περίπτωση έκδοσης απορριπτικής απόφασης και 
άσκησης ένστασης αποφαίνεται ο Περ/κός Δ/ντής και τέ¬ 
λος σε περίπτωση ένστασης κατά της απόφασης του Περ/ 
κού Δ/ντή, επιλαμβάνεται το Δ.Σ. Οι ανωτέρω ενστάσεις 
ασκούνται μέσα σε δέκα (10) ημερολογιακές ημέρες από 
την κοινοποίηση κάθε απόφασης. 

Γ. 1. Η ισχύς της απόφασης αυτής αρχίζει από τη δημο¬ 
σίευσή της και λήγει την 31.12.1994. 

2. Κάλυψη δαπάνης: 

α) Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του ΟΑΕΔ 
ύψους 28 εκατομ. δρχ. περίπου για το οικονομικό έτος 
1994 και 24,5 εκατομμυρίων δρχ. για το οικονομικό έτος 
1995. 

β) Για την ανωτέρω δαπάνη έχει εγγραφεί πίστωση στο 
υπό κατάρτιση προϋπολογισμό του ΟΑΕΔ έτους 94 συνο¬ 
λικού ύψους 330 εκατομμυρίων δρχ. με τα στοιχεία ΚΑΕ 
265 Ε του φορέα 600 εκ των οποίων 231 εκατομ. δρχ. θα 
καλυφθούν από το ΕΚΤ (Ευρωπαϊκό Κοινωνικό Ταμείο - 
Λειτουργικό Πρόγραμμα ΝΟ\Λ/). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

Ο ΥΠΟΥΡΓΟΣ 

ΕΥΑΓΤ. ΓΙΑΝΝΟΠΟΥΛΟΣ 
-♦- 

Αριθ. Β1/164 (2) 

Μετονομασία του Εργαστηρίου Τηλεπικοινωνιακών Συ¬ 
στημάτων και Διάδοσης Ηλεκτρομαγνητικού Κύματος 
του Τμήματος Ηλεκτρολόγων Μηχανικών και Μηχανι¬ 
κών Υπολογιστών του Αριστοτελείου Πανεπιστημίου 
θεσ/νίκης και κατανομή Εργαστηρίων σε Τομείς. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 6 παρ. 4 (ε) και 7 παρ. 5 του Ν. 1268/82 
όπως αντικαταστάθηκαν με τις παρ. 1 και 2 αντιστοίχως 
του άρθρου 48 του Ν. 1404/1983 (Α' 73). 

β) Του άρθρου 29Α του Ν. 1558/85 (Α' 137) όπως αυτό 
προσετέθη με το άρθρο 27 του Ν. 2081 /92 (Α' 154). 

2. Την κοινή απόφαση του Πρωθυπουργού και του 
Υπουργού Εθνικής Παιδείας και θρησκευμάτων 
Η/11086/1993 «Αρμοδιότητες Υφυπουργών ΥΠΕΠΘ». 

3. Τη γνώμη της Γενικής Συνέλευσης του Τμήματος 
Ηλεκτρολόγων Μηχανικών και Μηχανικών Υπολογιστών 
της Πολυτεχνικής Σχολής του Αριστοτελείου Πανεπιστη¬ 
μίου Θεσσαλονίκης, (συνεδριάσεις 3/18.11.93, 4/ 
9.12.93, 6/10.2.94, 7/3.3.94). 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 

του ΑριστοτελεΙου Πανεπιστημίου Θεσσαλονίκης, απο¬ 
φασίζουμε: 

Αρθρο 1 
Μετονομασία 

1. Το Εργαστήριο Τηλεπικοινωνιακών Συστημάτων και 
Διάδοσης Ηλεκτρομαγνητικού Κύματος του Τμήματος 
Ηλεκτρολόγων Μηχανικών και Μηχανικών Υπολογιστών 
της Πολυτεχνικής Σχολής του ΑριστοτελεΙου Πανεπιστη¬ 
μίου Θεσσαλονίκης, μετονομάζεται σε Εργαστήριο Τηλε¬ 
πικοινωνιών. 

2. Το Εργαστήριο απαρτίζεται από τις ειδικές μονάδες: 
ί) Ηλεκτρομαγνητικών εφαρμογών και υπολογισμών. 

ϋ Ραντάρ και μικροκυμάτων, 
ϋί) Ηλεκτρακουστικής 

ίν) Επεξεργασίας σήματος και Βιοϊατρικής Τεχνολο¬ 
γίας. 

ν) Οπτικών Τηλεπικοινωνιών. 

3. Το Εργαστήρι εξυπηρετεί εκπαιδευτικές και ερευνη¬ 
τικές ανάγκες στα γνωστικά αντικείμενα που καλύπτει 
κάθε μία από τις ειδικές μονάδες αυτού ως εξής: 

α) Η μονάδα Ηλεκτρομαγνητικών εφαρμογών και υπο¬ 
λογισμών καλύπτει το γνωστικό αντικείμενο της ηλεκτρο- 
μαγνητικής συμβατότητας, των μη καταστρεπτικών δοκι¬ 
μών, της ηλεκτρομαγνητικής θωράκισης, της αριθμητικής 
προσομοίωσης μόνιμων και μη μόνιμων ηλεκτρομαγνητι- 
κών καταστάσεων, των ηλεκτρικών και μαγνητικών αναλό- 
γων, της ανάπτυξης ολοκληρωμένων πακέτων πεδιακών 
υπολογισμών υψηλής κλίμακας. 

β) Η μονάδα Ραντάρ και Μικροκυμάτων, καλύπτει το 
γνωστικό αντικείμενο των μικροκυματικών εφαρμογών 
(μικροκυματικά εξαρτήματα, ραδιοζεύξεις, βιομηχανικές 
εφαρμογές μικροκυματικής θέρμανσης) των τηλεπικοινω¬ 
νιακών συστημάτων, των δικτύων τηλεπικοινωνιών (μετά¬ 
δοση μηνυμάτων σε κέντρα υψηλής ταχύτητας ενοποιη¬ 
μένων υπηρεσιών), των μετρήσεων ποιότητας μεταγωγής 
σε δίκτυα Τηλεπικοινωνιών, των προβλημάτων τηλεσκό- 
πησης (δορυφορικός σταθμός εδάφους, αντιστατικός θά¬ 
λαμος, ανηχοϊκός θάλαμος). 

γ) Η μονάδα Ηλεκτρακουστικής καλύπτει το γνωστικό 
αντικείμενο της ακουστικής κυμάτων , των Η/ΗΜ μετα¬ 
τροπέων, των συστημάτων επεξεργασίας ακουστικού σή¬ 
ματος της Ψυχοακουστικής, των μετρήσεων ακουστικών 
μεγεθών. 

δ) Η μονάδα Επεξεργασιάς σήματος και Βιοϊατρικής Τε¬ 
χνολογίας καλύπτει το γνωστικό αντικείμενο της λήψης, 
καταγραφής και επεξεργασίας σήματος, της λήψης βιο¬ 
λογικών σημάτων, της καταγραφής βιολογικών σημάτων, 
της επεξεργασίας βιολογικών σημάτων, του μαγνητικού 
συντονισμού, των διαγνωστικών συσκευών. 

ε) Η μονάδα Οπτικών Τηλεπικοινωνιών καλύπτει το γνω¬ 
στικό αντικείμενο της κλασικής οπτικής των προβλημάτων 
διάδοσης σε οπτικές ίνες, των διατάξεων και συστημάτων 
με οπτικές ίνες, των αισθητηρίων της ολογραφίας. 

Αρθρο 2 

Κατανομή Εργαστηρίων σε Τομείς 

Τα υφιστάμενα Εργαστήρια του Τμήματος κατανέμο- 
νται στους Τομείς που προβλέπονται από την υπουργική 
απόφαση Β1 /277/1983 (Β' 124) ως ακολούθως: 
α) Στον Τομέα Ηλεκτρικής Ενέργειας τα Εργαστήρια: 
ΐ) Συστημάτων Ηλεκτρικής Ενέργειας και 


ϋ) Ηλεκτρικών Μηχανών. 

β) Στον Τομέα Τηλεπικοινωνιών το Εργαστήριο Τηλεπι¬ 
κοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. Β1/293 (3) 

Σύσταση Τομέων στο Παιδαγωγικό Τμήμα Δημοτικής Εκ¬ 
παίδευσης του Πανεπιστημίου Κρήτης και Καθορισμός 
του γνωστικού τους αντικειμένου. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρων 6 παρ. 4 του Ν. 1268/82 «Για τη δομή και 
λειτουργία των Ανωτάτων Εκπαιδευτικών Ιδρυμάτων» (Α' 
87) όπως συμπληρώθηκε με την παρ. 1 ε του άρθρου 48 
του Ν. 1404/83 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173). 

β) Του άρθρου 29Α του Ν. 1558/85 όπως αυτό προσε- 
τέθη με το άρθρο 27 του Ν. 2081 /92 (Α' 154). 

γ) Της απόφασης του Πρωθυπουργού και του Υπουργού 
Εθνικής Παιδείας και θρησκευμάτων Η/11086/1993 
«Αρμοδιότητες Υφυπουργών ΥΠΕΠΘ». 

2. Τη γνώμη της Γενικής Συνέλευσης του Τμήματος Δη¬ 
μοτικής Εκπ/σης του Παν/μίσσ Κρήτης (συνεδρίαση 99/ 
27.5.93). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Προϋπολογισμού 
του Πανεπιστημίου Κρήτης, αποφασίζουμε: 

Συνιστώνται στο Παιδαγωγικό Τμήμα Δημοτικής Εκπαί¬ 
δευσης του Πανεπιστημίου Κρήτης οι ακόλουθοι Τομείς: 

α) Τομέας θεωρίας και Κοινωνιολογίας της Παιδείας, 
αντικείμενο του οποίου είναι το φαινόμενο της Παιδείας 
στην ιστορικοκοινωνική του εξέλιξη και όλες τις σύγχρο¬ 
νες θεωρητικές του διαστάσεις ιδίως δε: 

ί) Η διαχρονική εξέλιξη της παιδαγωγικής σκέψης και 
πράξης και η συνάρτηση του φαινομένου με τις ιστορικο- 
κοινωνικές εξελίξεις και συγκυρίες. 

ϋ) Η διασύνδεση του εκπαιδευτικού συστήματος με τα 
λοιπά υποσυστήματα (ανθρωποκοινωνικό και οικονομικό 
υποσύστημα, σύστημα απασχόλησης κ.λπ,), και οι αμοι¬ 
βαίες επιδράσεις του ενός επί του άλλου. 

ϋί) Η κοινωνική ένταξη του αναπτυσσόμενου ανθρώπου 
στο ευρύτερο κοινωνικό σύνολο. Η ισότητα εκπαιδευτικών 
ευκαιριών και οι δυνατότητες του Κράτους Πρόνοιας. 

ίν) Η διαπολιτισμική διάσταση της αγωγής σε ένα συνε¬ 
χώς μεταβαλλόμενο κόσμο και η συγκριτική πλευρά των 
διαφόρων εκπαιδευτικών συστημάτων. 

ν) Η οικονομία της εκπαίδευσης με όλες τις συναφείς 
επιπτώσεις στο εκπαιδευτικό σύστημα απασχόλησης. 

β) Τομέας Παιδαγωγικής Ψυχολογίας και Μεθοδολο¬ 
γίας της Έρευνας, αντικείμενο του οποίου είναι η διδα¬ 
σκαλία και έρευνα ψυχολογικών, ψυχοαναλυτικών, στατι¬ 
στικών και ψυχοπαιδαγωγικών όψεων της αγωγής και της 
εκπαίδευσης. 

Η διδασκαλία και έρευνα ψυχολογικών και ψυχοπαιδα¬ 
γωγικών όψεων της αγωγής και εκπαίδευσης ατόμων με 
κανονική (ομαλή) εξέλιξη και ανάπτυξη καθώς και ατόμων 
με ειδικές ανάγκες. 

γ) Τομέας Εκπαιδευτικών προγραμμάτων Διδακτικής 
μεθοδολογίας και Εκπαιδευτικής Τεχνολογίας, αντικεί¬ 
μενο του οποίου είναι η έννοια των ουιτίουίδ με τις προε¬ 
κτάσεις τους και τις σύγχρονες θεωρητικές και πρακτικές 
τους διαστάσεις στη διδακτική πράξη. 

ί) Η φύση, η μορφή, η θεωρία, η ανάπτυξη και η διαχρο¬ 
νική εξέλιξη των αναλυτικών προγραμμάτων με τις αντί¬ 
στοιχες προεκτάσεις τους στα σχολικά συστήματα και στη 
διδακτική πράξη. 

ϋ) Η διασύνδεση των Α.Π. με τις εσωτερικές λειτουργίες 
της εκπαιδευτικής διαδικασίας (εκπαιδευτική πολιτική, 
εκπαιδευτικοί σκοποί, διδακτικό υλικό, εκπαιδευτική τε¬ 
χνολογία, διδακτική πράξη, δάσκαλος, μαθητής κ.λπ.). 

ϋί) Η «αρχιτεκτονική» της διδασκαλίας και ο λεπτομερής 
προγραμματισμός της εκπαιδευτικής γνώσης. 

ίν) Τα διδακτικά συστήματα, τα μοντέλα, οι στρατηγικές 
και τα μέσα καθώς και τα κριτήρια επιλογής τους για την 
εναρμόνιση της μάθησης με τη διδασκαλία. 

ν) Η φιλοσοφική και ψυχοπαιδαγωγική διερεύνηση, 
χρήση και διαχρονική εξέλιξη των μέσων της εκπ/κής τε¬ 
χνολογίας (Ο/Α, Η/Υ, πολυμέσα και άλλα τεχνολογικά επι¬ 
τεύγματα). 

δ) Τομέας Ανθρωπιστικών και Κοινωνικών Επιστημών, 
αντικείμενο του οποίου είναι η διδασκαλία και έρευνα θε¬ 
μάτων, τα οποία ανήκουν στις ακόλουθες γνωστικές πε¬ 
ριοχές: 

ί) Η Ελληνική γλώσσα στη διαχρονική και συγχρονική της 
διάσταση και η συνάρτησή της προς τη διδακτική πράξη, 
ϋ) Νεοελληνική και Παιδική Λογοτεχνία, 
ίϋ) Φιλοσοφία και θρησκευτική Παιδεία, 
ίν) Αισθητική - Φυσική και Μουσική Αγωγή, 
ν) Ιστορία και η συνάρτησή της προς τη διδακτική πράξη, 
νί) Κοινωνιολογία. 

ε) Τομέας θετικών Επιστημών, αντικείμενο του οποίου 
είναι η εκπαίδευση εκπαιδευτικών στις θετικές επιστή¬ 
μες, η διδακτική των επιστημών, πληροφορική και εκπαί¬ 
δευση, περιβάλλον και εκπαίδευση, νέες τεχνολογίες 
στην εκπαίδευση και γενικότερα η έρευνα και διδασκαλία 
στις θετικές επιστήμες με προσανατολισμό στη σύνδεση 
των θετικών επιστημών με την εκπαίδευση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1994 

Η ΥΦΥΠΟΥΡΓΟΙ 

ΕΛΕΝΗ ΣΤΕΦΑΝΟΥ 

Αριθ. ΥΠΠΟ/ΔΙΛΑΠ/Γ/1377/26301 (4) 

Χαρακτηρισμός ως ιστορικού διατηρητέου μνημείου του 
κτιριακού συγκροτήματος του αρχοντικού Πανταζή, 
ιδιοκτησίας Ριζαρείου Σχολής στο Μονοδένδρι Ζαγο- 
ρίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/26.7.85/ 
τ.Α'. 

β) του άρθρου 52 του Ν. 5351/1932 «Περί Αρχαιοτή¬ 
των» 


γ) του Ν. 1469/50 «περί προστασίας ειδικής κατηγορίας 
οικοδθΜ η "^των και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 Λ Ί 3.4.92). 

ε) του Π.Δ. 941 /77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, και Γραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του κεντρικού Συμβου¬ 
λίου Νεωτ. Μνημείων με αριθμό 12/5.5.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτιριακό συγκρότημα του αρχοντικού Πανταζή στο Μονο¬ 
δένδρι Ζαγορίου, ιδιοκτησίας Ριζαρείου Σχολής, γιατί 
πρόκειται για αξιόλογο κτίσμα, που αποτελεί δείγμα τοπι¬ 
κής αρχιτεκτονικής, σημαντικό για την μελέτη της ιστο¬ 
ρίας της αρχιτεκτονικής στο συγκεκριμένο χώρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου1994 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/1114/26302 (5) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας Χρυσ. Τζαμαλούκα και Χρυσ. Τρια- 
ντοπούλου στην οδό Γορτυνίας 9, στον Πύργο Ηλείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 
137/Τ.Α/26.7.85. 

β) του άρθρου 52 του Ν. 5351/1932 «Περί Αρχαιοτή¬ 
των» 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 

του ιδίου Υπουργείου (ΦΕΚ 210/τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, και Γραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του κεντρικού Συμβου¬ 
λίου Νεωτ. Μνημείων με αριθμό 8/24.3.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο, ιδιοκτησίας Χρυσ. Τζαμαλούκα και Χρυσ. Τριαντο- 
πούλου στην οδό Γορτυνίας 9, στον Πύργο Ηλείας γιαατί 
πρόκειται για αξιόλογο κτίριο με ενδιαφέροντα νεκλασσι- 
κίζοντα μορφολογικά στοιχεία, σημαντικό για την μελέτη 
τη ιστορίας της αρχιτεκτονικής στην πόλη του Πύργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαϊου 1994 
Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/1167/26298 (6) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτησίας Καντούνη, στην οδό Κρεστενίτη 

24, στον Πύργο Ηλείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 
137/τ.Α/26.7.85. 


β) του άρθρου 52 του Ν. 5351/1932 «Περί Αρχαιοτή¬ 
των» 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, και Γραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του κεντρικού Συμβου¬ 
λίου Νεωτ. Μνημείων με αριθμό 9/31.3.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο, ιδιοκτησίας Καντούνη, στην οδό Κρεστενίτη 24, 
στον Πύργο γιατί πρόκειται για αξιόλογο κτίριο με ενδια¬ 
φέροντα μορφολογικά στοιχεία, σημαντικό για την μελέτη 
τη ιστορίας της αρχιτεκτονικής στον χώρο του Πύργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαϊου 1994 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει 

την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 

Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ <3Β 

λειτουργούν καθημερινά από 8.00' έως 13.00’ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 





* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

' Για φωτοαντίγραφα παλαιών τευχών στην οδό Σολωμού 51 _ τηλ.: 52 48 141 

*Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τη ς ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


χ. 15.000 
» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 














